laion/Wikipedia-Exotic huggingface dataset:
מרחב n-קשיר

בטופולוגיה, n-קשירות (n-connectedness) היא תכונה טופולוגי של מרחב טופולוגי או של הומומורפיזם טופולוגי, המכלילה קשירות מסילתית ופשיטות קשר. תכונה זו מוגדרת על ידי התאפסות n {\displaystyle n} חבורות ההומוטופיה הראשונות של המרחב, ובמקרה של הומומורפיזם - על ידי התאפסות חבורות ההומוטופיה של סיב ההומוטופיה המתאים להעתקה. מרחב קשיר מסילתית הוא מרחב 0-קשיר, בעוד שמרחב פשוט קשר הוא מרחב 1-קשיר. על כן, מונח זה מהווה הכללה למונחים המדוברים. שימוש נפוץ במיוחד ב-n-קשירות הוא במשפט הורוויץ, המייצר איזומורפיזם בין חבורות ההומוטופיה לחבורות ההומולוגיה מסוימות של מרחבים n-קשירים. מרחב טופולוגי X {\displaystyle X} נקרא n-קשיר (עבור n ≥ 1 {\displaystyle n\geq 1} ), אם הוא לא ריק, קשיר מסילתית וכל חבורות ההומוטופיה שלו עד n {\displaystyle n} מתאפסות: ∀ 1 ≤ i ≤ n : π i ( X ) = 0 {\displaystyle \forall 1\leq i\leq n:\pi _{i}(X)=0} יש לשים לב כי במקרה הכללי של חבורות ההומוטופיה עבור n ≥ 2 {\displaystyle n\geq 2} , יש משמעות לבחירת נקודת הבסיס. עם זאת, למרחב פשוט קשר (עבורו π 1 ( X ) = 0 {\displaystyle \pi _{1}(X)=0} ) בחירת נקודת הבסיס אינה משנה - שתי חבורות עם נקודות בסיסי שונות שוות (ולא רק איזומורפיות). על כן, להגדרה לעיל אכן יש משמעות. היות שהקבוצה π 0 ( X ) {\displaystyle \pi _{0}(X)} נמצאת בהתאמה לרכיב הקשירות המסילתית של המרחב, הדרישה שהמרחב יהיה קשיר מסילתית שקולה לכך ש- π 0 ( X ) {\displaystyle \pi _{0}(X)} טריוויאלי. על כן, מרחב לא ריק X {\displaystyle X} הוא n-קשיר אם ורק אם π i ( X ) = 0 {\displaystyle \pi _{i}(X)=0} לכל 0 ≤ i ≤ n {\displaystyle 0\leq i\leq n} . העתקה רציפה בין מרחבים טופולוגיים f : X → Y {\displaystyle f:X\to Y} נקראת n-קשירה, אם סיב ההומוטופיה המתאים להעתקה F f {\displaystyle Ff} הוא מרחב טופולוגי (n-1)-קשיר. באופן שקול, הפונקציה היא n-קשירה אם ורק אם הפונקציה המושרית f ∗ : π i ( X ) → π i ( Y ) {\displaystyle f_{*}:\pi _{i}(X)\to \pi _{i}(Y)} מהווה איזומורפיזם עבור i < n {\displaystyle i<n} , ומהווה העתקה על עבור i = n {\displaystyle i=n} . השקילות בין ההגדרות נובעת מסדרה מדויקת הקושרת בין חבורות ההומוטופיה של סיב ההומטופיה ושל המרחבים: ⋯ → π i ( X ) → π i ( f ) π i ( Y ) → π i − 1 ( F f ) → … {\displaystyle \dots \to \pi _{i}(X){\overset {\pi _{i}(f)}{\to }}\pi _{i}(Y)\to \pi _{i-1}(Ff)\to \dots } סיב ההומוטופיה
דריס ואן אכט

אנדריאס אנטוניוס מריה "דריס" ואן אכט (בהולנדית: Andreas Antonius Maria "Dries" van Agt,‏ 2 בפברואר 1931 - 5 בפברואר 2024) היה עורך דין, פוליטיקאי ודיפלומט הולנדי אשר שימש ראש ממשלת הולנד בשנים 1977–1982 (ראש הממשלה הראשון מטעם מפלגת העם הקתולית). דריס ואן אכט נולד ב-2 בפברואר 1931 בצפון בראבנט למשפחה קתולית. בשנת 1955 סיים דוקטורט במשפטים. עם לימודי המשפטים שלו, החל ואן אכט לעבוד במשרד עורכי דין פרטי ולאחר מכן במשרד המשפטים. בשנת 1968 הפך לפרופסור למשפט פלילי ובשנת 1971 מונה לשופט. ביולי 1971 מונה על ידי הממשלה החדשה לשר המשפטים, מינוי אשר חייב אותו להתפטר מתפקידיו האקדמיים ומתפקיד השופט. ואן אכט עורר סערה כאשר ניסה לחון את שלושת פושעי המלחמה הנאצים האחרונים ששהו בבתי הכלא ההולנדים. בשנת 1973 התמנה לסגן ראש הממשלה. בשנת 1976 נבחר ואן אכט לראשות מפלגת העם הקתולית וכשנה לאחר מכן נבחר לראשות הממשלה. בשנת 1981 הקים ואן אכט את ממשלתו השנייה בקואליציה עם מפלגת העבודה ודמוקרטים 66. במאי 1982 התפרקה ממשלה זו לאחר עזיבתה של מפלגת העבודה. ממשלתו ביצעה רפורמות רבות במגזר הציבורי לאור המיתון שהיה בכלכלה ההולנדית באותה התקופה. ואן אכט היה ידוע ביכולותיו הדיפלומטיות ובניהול משא ומתן. הוא גם החזיק בעמדות אנטי-מלחמתיות והיה תומך נלהב בזכויות אדם. ואן אכט גם היה פעיל למציאת פתרון שלום לסכסוך הישראלי-פלסטיני. עד שנת 1982 היה תומך נלהב של ישראל, אך שינה את דעתו באופן נחרץ. בשנת 2012 אמר ואן אכט כי ליהודים צריכה להיות מדינה בגרמניה במקום ישראל. בספטמבר 2016 התייחס לביקורו של ראש הממשלה הישראלי בנימין נתניהו וטען כי לפי אמנת רומא הכיבוש הישראלי בגדה המערבית הוא פשע מלחמה, וכי נתניהו צריך לעמוד למשפט בבית הדין הפלילי הבינלאומי. בשנים 1983–1987 ואן אכט שימש כנציב מחוז צפון בראבנט. בשנים שלאחר מכן כיהן כשגריר האיחוד האירופי ביפן ובארצות הברית. בשנת 1995 פרש מהפוליטיקה בגיל 64. לאחר פרישתו, ואן אכט חזר לאקדמיה כחוקר יחסים בינלאומיים, והיה פרופסור אורח למשך שנה אחת באוניברסיטת קיוטו. בשנת 1958 התחתן ובהמשך נולדו לו שלושה ילדים ושבעה נכדים. נפטר ב-5 בפברואר 2024 לאחר שבחר לעשות המתת חסד יחד עם אשתו, ארבע שנים לאחר שעבר אירוע מוחי. מדיה וקבצים בנושא דריס ואן אכט בוויקישיתוף אתר האינטרנט הרשמי של דריס ואן אכט (בהולנדית) גם במותם לא נפרדו: ראש ממשלת הולנד לשעבר ואשתו ביצעו המתת חסד – ביחד | ישראל היום, באתר www.israelhayom.co.il, ‏2024-02-11
תחרות השחייה הארצית על שם גל רודובסקי

תחרות השחייה הארצית על שם גל רודובסקי, היא תחרות שחייה ארצית בהשתתפות טובי השחיינים והקבוצות בישראל הנערכת אחת לשנה במכבים-רעות בבריכת 25 מטר. התחרות מתקיימת משנת 1998, לזכרו של סמ"ר גל רודובסקי שנהרג באסון השייטת ב-5 בספטמבר 1997. גל רודובסקי, שהיה שחיין מצטיין בקבוצות בני הרצליה ומכבי קריית אונו, נהרג באסון השייטת. לזכרו, יזם מאמנו אורי קליינמן בשיתוף קבוצת השחייה מכבי פארק רעות שאותה אימן ומשפחתו, תחרות שחייה שתנציח אותו. הסלוגן של התחרות הוא "לא פורש" אותו טבע רודובסקי בעת שרותו הצבאי. התחרות היא לילדים, לנוער ולבוגרים והיא הלכה למעשה, התחרות הפותחת את עונת השחייה ולכן מרבית שחייני העלית של ישראל לצד שחייני העתיד של ישראל משתתפים בתחרות זו. במהלך השנים התחרות עברה שינויים רבים במתכונתה וכיום היא מנוהלת על ידי כרמל לויתן. בשנת 2017 השתתפו כ-630 שחיינים. 2001 - שילו איילון קבע במשחה ל-800 מטר חופשי שיא ישראלי חדש של 8:00.08 דקות. 2009 - יעקב טומרקין קבע במשחה ל-100 מטר מעורב אישי שיא ישראלי חדש לגיל 17 ו-18 של 57.02 שניות. הזמנה תחרות השחייה הארצית ע"ש גל רודובסקי, 2017
מיקרופיש

מיקרופיש (Microfiche) או דף זִעוּר היא אחת משיטות האחסון האנלוגיות הקומפקטיות ביותר בשימוש נפוץ, לשמירת עותקים של ספרים, כתבי עת ועיתונים במוסדות שמחזיקים ספרייה כה גדולה שלא סביר להחזיק את תוכנה על מדפים. השימוש במיקרופיש נפוץ פחות מהשימוש במיקרופילם. בכל כרטיס מיקרופיש אפשר לאצור 100 - 130 עמודים (תלוי בגודל העמוד המקורי). ספרייה של 20,000 מיקרופישים המכילה בין 10,000 ל-20,000 ספרים אפשר לאחסן בארון בגודל 1.5x0.5x2 מטר. כרטיס מיקרופיש הוא כרטיס עשוי פלסטיק, בערך בגודל של 10x15 ס"מ. בדרך כלל מופיעה כותרת תוכן באותיות הניתנות לקריאה לאורך אחת משפתיו. יחס ההקטנה המקובל הוא x24, מה שמאפשר לאחסן על כרטיס שכזה 7 שורות של 14 עמודים כל אחת. לחלק מהמיקרופישים מקודד מידע תוכן דיגיטלי בקצה התמונה המוצגת כדי לבצע שליפה אוטומטית. בעבר נהגו לייצר מיקרופישים על ידי יצירת מיקרופילם בעזרת מצלמת מיקרופילם. לאחר פיתוח סרט הצילום, חתכו אותו לפסים קצרים שהוכנסו ידנית ל"חליפת מיקרופיש". את ה"חליפה" היה אפשר לשכפל. בשנות השבעים והשמונים פותחו מכונות שיכלו לייצר מיקרופיש הישר מציוד מחשבים היקפי. אלו כונו COM - ראשי תיבות של Computer Output Microfiche. השתמשו בהן כדי להפיץ כמויות גדולות של מידע משתנה תדיר לחברות ומוסדות שלא היו להם מסופי מחשב, אבל היו בשימושם קוראי מיקרופיש. למיקרופיש מספר יתרונות: הוא קומפקטי ועלויות האחסון שלו נמוכות בהרבה מאשר עלויות האחסון של מדיית הנייר המקורית. לשם השוואה, אחסון גיליון כתב עת על מיקרופיש מצריך רק 0.05% מהמקום שתופס הגיליון וממשקלו. עלויות השכפול זולות יותר ככל שמספר העותקים גדל, והן זולות יותר מאשר שכפול נייר. זו שיטה עמידה לארכוב. רוב המיקרופישים עשוים מפוליאסטר עם צבעי כסף-הליד בתוך ג'לטין קשה, ואורך החיים המוערך שלהם הוא 500 שנים (בתנאי מיזוג אוויר). באקלים טרופי ולח יש סכנה שפטריות יאכלו את הג'לטין המשמש לקבע את הכסף-הליד, ולכן משתמשים במערכות מבוססות-דיאזו שאורך החיים שלהן קצר בהרבה (20 שנה), עם משטחי פוליאסטר או אפוקסי. כיוון שמדובר במדיה אנלוגית (צילום של המידע המקורי), קל מאוד להציג אותה. בניגוד למדיה דיגיטלית, כל שיש לעשות הוא להגדיל את הצילום. עם זאת, למיקרופיש יש גם חסרונות: החסרון העיקרי של המיקרופיש הוא שהתמונה קטנה מכדי להיקרא בעין בלתי מזוינת. יש להשתמש במכשיר שמקרין אותה לגודלה המקורי על מסך זכוכית או משטח קריאה אחר. איתור: כיוון שהמדיה כה קטנה, אז קל להחזיר את המיקרופיש למקום הלא נכון, מה שיקשה מאוד על איתורו. לכן ישנן ספריות שנוהגות לאחסן את המיקרופישים באזור מוגבל לגישה, ומספקות את המיקרופישים על פי דרישה בלבד. יצירת עותקים: אי אפשר להשתמש במכונת צילום כדי ליצור עותקים של המקור. יש להשתמש במכונה המשלבת סורק ומדפסת כדי ליצור עותק נייר. בספריות בדרך כלל יש מספר מועט של מכונות כאלו שמסוגלות לייצר עותקים על נייר, בתשלום. שכפול: אפשר לשכפל את המיקרופיש המקורי מספר מוגבל של פעמים, בניגוד למדיה דיגיטלית שאינה מוגבלת בשכפול, וכוללת בדרך כלל מנגנונים לאיתור שגיאות ותיקונן. בסוף המאה העשרים נפסק השימוש במיקרופיש לאחסון פלט מחשב, עקב המעבר לאחסון על גבי מדיה מגנטית ברשת מחשבים. יתרונה הגדול של השיטה החדשה הוא היכולת לקרוא את המסמך בכל מקום המחובר לרשת, ללא צורך בהעברה פיזית הנדרשת במיקרופיש. בנוסף לכך, בשיטה החדשה אין את החסרונות של המיקרופיש שנמנו לעיל. מיקרופיש, דף שער בספרייה הלאומית דף זיעור במילון ספרנות (תשל"ו), באתר האקדמיה ללשון העברית
יוהו הקטן

נהר יוהו הקטן (באנגלית: Little Yoho River) הוא נהר קצר בהרי הרוקי הקנדיים בשטח הפארק הלאומי יוהו, בפרובינציית קולומביה הבריטית שבקנדה. הנהר נמצא בשטח מחוז קוטניי. לאורך מהלך הנהר עובר מסלול טיול, המתחבר למסלול הטיול בעמק יוהו. מוצאו של הנהר באגם קיווטינוק (Kiwetinok) והוא נשפך אל נהר יוהו בנקודה הנמצאת 4.4 קילומטרים במעלה הנהר, ממפגשו של נהר יוהו עם מימי הנחל אליו זורמים מימי מפלי טאקאקו. הנהר, באתר ממשלת קולומביה הבריטית תצלום אוויר של אזור הנהר וידאו של "המפל הצוחק" בעמק יוהו הקטן, סרטון באתר יוטיוב תיאור הנהר באתר השמות הרשמי של קולומביה הבריטית מסלול הטיול בנהר יוהו הקטן מסלולי הטיול בעמק יוהו
ביכורי השדה דרום

ביכורי השדה דרום שיווק תוצרת חקלאית (2002) בע"מ, המוכרת בשם המקוצר ביכורי השדה, היא חברה ישראלית העוסקת ברכישה, מכירה והפצה של פירות וירקות טריים מתוצרת ישראל, מתן אשראי, וייבוא פירות וירקות מחו"ל בהיקף לא משמעותי. החברה נמצאת בשליטת האחים אילן וששון שבע באמצעות ביכורי שדה (אחזקות). החברה הוקמה כביכורי שדה בתחילת שנות ה-80 על ידי אליעזר קלורגלוס וגדעון חכם, בתחילת שנות ה-90 נפרדו השותפים אליעזר וגדעון ופיצלו החברה לשתי חברות - ביכורי השדה דרום וביכורי השדה הצפון. אליעזר קלורגלוס החזיק את ביכורי השדה דרום נקשר עם האחים שבע בשותפות ואילו גדעון חכם עמד בראש ביכורי השדה צפון. בערוב הימים אליעזר קלורגלוס מכר את חלקו לדודי עזרא, בעלי קבוצת NETO. בשנים 2007–2012 נסחרו ניירות הערך של החברה בבורסה לניירות ערך בתל אביב. הצעת הרכש להפיכתה לחברה פרטית נעשתה לפי שווי חברה של 240 מיליון ש"ח. במאי 2020 מכרה חברת נטו מ.ע. אחזקות את חלקה בחברה לביכורי שדה (אחזקות). בשנת 2011 נוסדה החברה הבת גרין ארק בע"מ, העוסקת בייצוא פירות וירקות לאירופה. בשנת 2013 הקימה החברה מרכז לוגיסטי גדול בתימורים. נכון לסוף 2016 לחברה ארבע חברות בנות בבעלותה המלאה: ביכורי שוק העיר בע"מ נטו פירות וירקות בע"מ ביכורי ביתן בע"מ גרין ארק בע"מ. הרווח הנקי של החברה בשנת 2016 היה 46.6 מיליון ש"ח. אתר האינטרנט הרשמי של ביכורי השדה דרום יורם גביזון, הכירו את האחים שמרוויחים מיליונים מחקלאות - בלי לגדל עגבנייה אחת, באתר TheMarker‏, 24 ביולי 2015 נטו מ.ע. אחזקות בע"מ - דו"ח תקופתי לשנת 2016, באתר "מאיה" יניב פגוט, ‏ביכורי שדה: ענקית הפירות והירקות שלא שמעתם עליה, באתר גלובס, 7 באוקטובר 2017 אתר האינטרנט הרשמי של GreenArk
אגם אואסה

אגם אואסה (באנגלית: Lake Oesa) הוא אגם הממוקם בהרי הרוקי הקנדיים, בשטח הפארק הלאומי יוהו, בסמוך לעיר פילד, בפרובינציית קולומביה הבריטית בקנדה. גובהו של האגם 2,267 מטרים מעל פני הים. מקורו שמו של האגם במילה בשפה האינדיאנית סטוני שמשמעה "פינתי". ניתן להגיע אל האגם, בטיפוס על שביל טיפוס שאורכו 3.2 ק"מ שראשיתו באגם אוהרה. שביל נוסף מקשר בין אגם אואסה לאגם אופבין. מסלולי טיול בפארק הלאומי יוהו תצלומי המסלול מאגם אוהרה לאגם אואסה וידאו המראה את המסלול בין אגם אוהרה לאגם אואסה, סרטון באתר יוטיוב אקריג, פיליפ ואקריג, הלן, מקור שמות אתרים בקולומביה הבריטית, עמ' 196 מסלולים הליכה בין אגם אוהרה ואגם אואסה מסלולי הליכה בין אגם אואסה לאגם אופבין
מעבר אבוט

מעבר אבוט (באנגלית: Abbot Pass) הוא מעבר השוכן בין הר לפרוי והר ויקטוריה בהרי הרוקי הקנדיים, ומאפשר מעבר בין העמקים של אגם אוהרה ושל אגם לואיז. גובהו של המעבר - 2,925 מטרים מעל פני הים. המעבר נקרא על שם פיליפ סטנלי אבוט, אשר נפטר בשנת 1896 בעת ניסיון לטפס על הר לפרוי. השם ניתן למעבר באופן רשמי על ידי מועצת השמות של קנדה ב- 30 ביוני 1904 במעבר אבוט מצויה בקתת אבן, שנבנתה בשנת 1922 על ידי מדריכי מטיילים אלפינים שווייצרים, שעבדו עבור הרכבת הקנדית פסיפית. כיום מתוחזקת הבקתה על ידי המועדון האלפיני של קנדה. הבקתה מהווה אתר היסטורי לאומי של קנדה. תיאור מעבר ההרים באתר ממשלת קולומביה הבריטית אתר השמות של ממשלת קולומביה הבריטית הבקתה באתר רשות הפארקים של קנדה
Honey, I'm Home

Honey, I'm Home (בעברית: מותק, אני בבית) הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה השלישי Come On Over. השיר יצא לאור ב-19 באוגוסט 1998, כסינגל השישי מתוך האלבום. השיר זכה להצלחה מסחרית נאה, כאשר סדר גודל מכירותיו בעולם עומד על למעלה מ-200,000 עותקים. השיר זכה להצלחה רבה במצעדים כאשר בשיאו הגיע למקום; ה-1 במצעד שירי הקאנטרי שבארצות הברית, וה-1 במצעד שירי הקאנטרי שבקנדה. השיר כמו כל שירי האלבום נכתב על ידי שאניה טוויין ורוברט ג'ון "מאט" לאנג, והוא הופק על ידי לאנג גם כן. את השיר שרה טוויין בעיקר בשני סיבובי ההופעות: "Come On Over Tour", ו-"Up! Tour", שלה, ואף שרה אותו גם כשהופיעה בסופרבול. לשיר לא צולם ווידאו קליפ מלא, אך בכל זאת חתכה טוויין חלק ניכר מהופעת עבר שלה ששימה כקליפ הרשמי של השיר. לאורך ההופעה ניתן לראות את טוויין על הבמה שרה את השיר ומעריציה ביחד איתה. הקליפ הועלה לערוץ ה-Vevo של טוויין באמצע שנת 2009, 11 שנים מצאתו המקורית. מונה הצפיות של הקליפ נכון לאוקטובר 2017, עומד על למעלה מ-9 מיליון צפיות. השיר הצליח להגיע לשתי צמרות מצעדי קאנטרי שונות ובנוסף, להיכנס לשני מצעדי סוף שנה. מידע על היצירה "Honey, I'm Home" באתר מיוזיק בריינז Shania Twain - The Receipts | NOW Makes Its Debut, ATRL (באנגלית) Library and Archives Canada, Image : RPM Weekly, ‏2013-07-17 (באנגלית) Shania Twain, Billboard Honey, I'm Home - Shania Twain | Song Info | AllMusic, AllMusic kilofranz (2009-01-13), Shania Live - Honey I'm Home..., נבדק ב-2017-10-07 ShaniaTwainVEVO (2009-10-06), Shania Twain - Honey, I'm Home, נבדק ב-2017-10-07
הר לפרוי

הר לפרוי (באנגלית: Mount Lefroy) הוא הר המהווה חלק מקו פרשת המים של אמריקה, בהרי הרוקי הקנדיים, ההר ממוקם בגבול בין פרובינציית אלברטה ופרובינציית קולומביה הבריטית במערב קנדה. ההר ממוקם בצדו המזרחי של מעבר אבוט המקשר בין העמק בו מצוי אגם לואיז בפארק הלאומי באנף, לבין העמק בו מצוי אגם אוהרה בפארק הלאומי יוהו. הר ויקטוריה ניצב למול הר לפרוי, מצידו המערבי של מעבר אבוט. גובהו של הר לפרוי 3,442 מטרים. שמו של ההר ניתן לו על ידי ג'ורג' מ. דוסון בשנת 1894 על שם סר ג'ון הנרי לפרוי (1817-1890), אסטרונום קנדי, אשר עבר מרחק של 8,800 קלומטרים בצפון קנדה בין השנים 1842–1844 על מנת לבצע תצפיות מטאורולוגיות ומגנטיות. ההר היה האתר הראשון בו אירעה תאונת טיפוס קטלנית בקנדה. בשנת 1896 במהלך ניסיון טיפוס לפסגת ההר, נפל פיליפ ס. אבוט וצנח אל מותו. על שמו נקרא מעבר אבוט הסמוך. מדיה וקבצים בנושא הר לפרוי בוויקישיתוף ההר באתר ממשלת קולומביה הבריטית תיאור הר לפרוי גובהו של הר לפרוי מקור שמו של הר לפרוי
הר ויקטוריה (רכס בואו)

הר ויקטוריה (באנגלית: Mount Victoria) הוא הר שגובהו 3,464 מטרים בהרי הרוקי הקנדיים, המצוי על הגבול שבין פרובינציית קולומביה הבריטית ופרובינציית אלברטה שבקנדה. ההר ממוקם צפונית מזרחית לאגם אוהרה בפארק הלאומי יוהו, ומצוי בחלקו גם בפארק הלאומי באנף. ההר מהווה חלק מקו פרשת המים של אמריקה (המהווה את הגבול בין הפרובינציות). ההר ממוקם בצידו המערבי של מעבר ההרים אבוט, למול הר לפרוי, השוכן מצידו המזרחי של המעבר. שמו של ההר ניתן לו על ידי ג'יי נורמן קולי, בשנת 1897, אשר קרא להר על שם המלכה ויקטוריה. מדיה וקבצים בנושא הר ויקטוריה בוויקישיתוף ההר באתר ממשלת קולומביה הבריטית תיאור ההר ומיקומו מתן שמו של ההר
אזרח רשת

אזרח רשת (באנגלית: netizen), בתרגום מאנגלית, בה הביטוי הוא הלחם בסיסים של המילים אינטרנט ואזרח. הכוונה היא לאדם המעורב באופן פעיל בקהילות מקוונות או באינטרנט באופן כללי. המונח, בדרך כלל, מרמז גם על מעורבות אקטיבית של אזרחי רשת בפיתוח האינטרנט, כמשאב אינטלקטואלי וחברתי או ברצון להשפיע על המבנה הפוליטי שלה, בעיקר בהקשר לגישה פתוחה, נייטרליות רשת וחופש הביטוי. יחודו של אזרח רשת שהוא בוחר להשקיע זמן ומשאבים בהשתתפות האזרחית שאינה על בסיס גבולות גאורפיים. אזרחי הרשת דנים באופן פעיל בנושאים שונים, משיבים לשאלות באמצעות דואר אלקטרוני ומסייעים למשתמשים חדשים, כותבים דפי שאלות ותשובות, מנהלים רשימות תפוצה ודנים בדרכי התקשורת באינטרנט. אזרחי רשת מקדישים זמן ומאמצים להפוך את האינטרנט למקום טוב בעולם. המונח אומץ באמצע שנות התשעים כדרך לתאר את הפעילים בספירה החדשה. תאורטיקן האינטרנט והסופר מייקל האובן (Michael Hauben) טבע את המונח. הוא זיהה אנשים באינטרנט שתפקדו כאזרחים. אזרח הרשת פועל בתוך חברת רשת. חברת הרשת נוצרה בעקבות התפשטות טכנולוגיות של מידע ותקשורת דיגיטליות שהפכו לתשתיות מרכזיות לקיומן של חברות אנושיות. אזרח הרשת מקושר לרשתות שונות, היכולות להתפרס על פני מרחב גדול, ועובר באופן מהיר בין הרשתות החברתיות השונות אליהם היא או הוא מקושרים על מנת לקבל מידע, להשיג שיתוף פעולה, לזכות בתמיכה ולחוות תחושת שייכות. מדיה וקבצים בנושא אזרח רשת בוויקישיתוף Seese, Michael. Scrappy Information Security. p. 130. ISBN 978-1600051326. Hauben, Michael. "The Expanding Commonwealth of Learning: Printing and the Net". columbia.edu. Hauben, Michael F. (24 בנובמבר 1995). "The Netizens and Community Networks - Presented at the Hypernetwork '95 Beppu Bay Conference". {{cite web}}: (עזרה) DeLoach, Amelia (בספטמבר 1996). "What Does it Mean to be a Netizen?". {{cite web}}: (עזרה) netizen, Dictionary.com The Net and Netizens by Michael Hauben, Columbia University. What is netizen? definition Butler, Simon. "Michael F. Hauben". c250.columbia.edu. Thompson, Steven John. Global Issues and Ethical Considerations in Human Enhancement Technologies. p. 4. ISBN 978-1466660106. Hauben, Ronda. "Internet PIONEER Michael Hauben". edu-cyberpg.com. Horvath, John (27 ביולי 2001). "Death of a Netizen". Heise Online. {{cite web}}: (עזרה) Orlowski, Andrew (30 ביוני 2001). "Michael Hauben, Netizen, dies". The Register. {{cite web}}: (עזרה) Barry Wellman, Little Boxes, Glocalization, and Networked Individualism, Centre for Urban & Community Studies ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
הר ויקטוריה

האם התכוונתם ל... הר ויקטוריה (רכס בואו) – הר ברכס בואו על הגבול שבין פרובינציית קולומביה הבריטית ופרובינציית אלברטה בהרי הרוקי בקנדה הר ויקטוריה (קולומביה הבריטית) – הר במערב קולומביה הבריטית פסגת ויקטוריה (קולומביה הבריטית) – באי ונקובר במערב קולומביה הבריטית פסגת ויקטוריה – הר באי הונג קונג
בנימין חייטובסקי

בנימין חַיָיטובסקי (בצורה הליטאית של שמו: חייטאוּסקָאס; ביידיש: כאַיאַטאַוסקאַס; בליטאית: Hajatauskas; ברוסית: Биньямин Хайтовский (Хаятаускас);‏ 25 ביוני 1917 – 1966) היה זמר יהודי-ליטאי. בנימין חייטובסקי נפטר ב-1966. הותיר את אשתו אסתר חייטובסקי (נפטרה ב-2016), בת ובן. אלמנתו ובנו עלו לישראל. בנו חנן אחיטוב (נולד ב-1948) הוא דיפלומט, איש "לשכת הקשר נתיב". "ביניאָמין כאיאטאוסקאס", סאָוועטיש היימלאַנד, 6, 1–6 (1966), עמ' 163. בנימין חייטובסקי, במהדורת האינטרנט של האנציקלופדיה היהודית בשפה הרוסית (ברוסית) בנימין חייטובסקי באתר yiddishmusic.jewniverse הצלחה במוסקבה לזמר בנימין חייטובסקי מליטא, מעריב, 25 ביוני 1962 "ס' ברענט" – בבירובידז'אן, מעריב, טור 3, 20 בפברואר 1963 ר. בן-יוסף, זמר יהודי מחמם את לב אחיו ברוסיה הסובייטית, הצופה, 24 בינואר 1966 ר. בן-יוסף, אבל על מות חייטובסקי – הטרובדור של השיר היהודי, הצופה, 10 באפריל 1966 צ. עין, מותו של אמן-שליח: לזכרו של בנימין חיטובסקי, שנפטר בברית-המועצות, דבר, 2 ביוני 1966 משיריו: אלבומו של חייטובסקי "שירים יהודיים" (1963) באתר YouTube מאַרק מויזעס, "שטריכן צו דער געשיכטע פֿון די ווילנער יִידישע פֿאָלקס-אַנסאַמבלען (1971–1957), ירושלימער אַלמאַנאַך, 27 (תשס"ג), עמ' 86.
חיטובסקי

האם התכוונתם ל... בנימין חייטובסקי – זמר יהודי-ליטאי יואל חייטובסקי – סטטיסטיקאי וכלכלן ישראלי, פרופסור באוניברסיטה העברית
פסגת פיטו

פסגת פיטו (באנגלית: Peyto Peak) הוא הר ברכס ואפוטיק, בהרי הרוקי הקנדיים, בפרובינציית אלברטה שבקנדה. גובהה של הפסגה 2,980 מטרים מעל פני הים. הפסגה מתנשאת לגובה של 200 מטרים מעל סביבתה. הפסגה ממוקמת 3.1 קילומטרים צפונית - מזרחית מהר בייקר. ההר ממוקם בקצהו הצפוני של שדה הקרח ואפטה, בשטח הפארק הלאומי באנף, כקילומטר מזרחית לגבול בין אלברטה לבין פרובינציית קולומביה הבריטית וכ-32 ק"מ צפונית לעיירה פילד.  כחמישה קילומטרים צפונית מזרחית לפסגת פיטו מצוי מעבר בואו - אחת הנקודות הגבוהות ביותר בכביש המהיר אייספילדס. בין פסגת פיטו לבין הכביש המהיר מצוי אגם פיטו. כשלושה קילומטרים דרומית מערבית לפסגת פיטו מצוי הר בייקר. שמה של פסגת פיטו ניתן לה בשנת 1896 על ידי וו. ד. וילקוקס (W.D. Wilcox) על שמו של אבנעזר ויליאם "ביל" פיטו, מדריך שבילים וצייד שחי באזור באנף ואגם לואיז. הטיפוס המתועד הראשון לפסגת ההר בוצע על ידי מטפסי ההרים קונרד קיין (Conrad Kain), ה. ס. קינגמן (H.S. Kingman), ו-ג'יי. מ. ת'ורינגטון (J.M. Thorington) ב-18 ביולי 1933. פסגת פיטו באתר "אנציקלופדיית ההרים הקנדית" מיקום פסגת פיטו תיאור עליה על פסגת פיקו, ותמונות המסלול מידע היסטורי וגאוגרפי היסטוריית שם הפסגה
משרד הבית הלבן לעניינים בין-ממשלתיים

משרד הבית הלבן לעניינים בין-ממשלתיים (באנגלית: White House Office of Intergovernmental Affairs) הוא חלק ממשרד הבית הלבן למדיניות שבמשרד הרשות המבצעת של נשיא ארצות הברית שממלא תפקיד מכריע בקישור בין הממשל הפדרלי לבין רשויות המדינה, המחוז, השלטון המקומי והאיגודים החברתיים-פוליטיים. המנהל הנוכחי של המשרד היא טום פרז. תפקידי משרד הבית הלבן לעניינים בין ממשלתיים: תיאום ושיתוף פעולה: המשרד פועל כגשר בין הממשל הפדרלי לבין רשויות מקומיות, ומטרתו לקדם שיתוף פעולה ותיאום בין הרמות השונות של השלטון. ייצוג האינטרסים המקומיים: המשרד מייצג את האינטרסים של הרשויות המקומיות בפני הממשל הפדרלי, ומסייע להן להביע את דעותיהן ולהשפיע על קבלת החלטות ברמה הפדרלית. יישום מדיניות פדרלית: המשרד מסייע ליישם מדיניות פדרלית ברמה המקומית, ומבטיח שהמדיניות הזו תתאים לצרכים של הקהילות השונות. בניית קשרים: המשרד בונה ומטפח קשרים עם מושלים, ראשי ערים, מחוקקים ממלכתיים ומנהלי מחוזות, וכן עם ארגונים מקומיים ואיגודים. אתר האינטרנט הרשמי של משרד הבית הלבן לעניינים בין-ממשלתיים Office of Intergovernmental Affairs, The White House ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
משרד החדשנות האמריקנית

משרד החדשנות האמריקנית (באנגלית: Office of American Innovation) היה משרד בתוך משרד הבית הלבן אשר נוצר על ידי ממשל טראמפ ופורק בינואר 2021. מטרת המשרד הייתה לצמצם את הבירוקרטיה הפדרלית, והוא נוהל על ידי ג'ארד קושנר. החל מיולי 2017, הצוות התפעולי של המשרד הורכב מג'ארד קושנר, כריס לידל, ריד קורדיש ומאט לירה. התקשורת נוהלה על ידי ג'וש רפל, לשעבר מנהל יחסי ציבור בהוליווד. אתר האינטרנט הרשמי של משרד החדשנות האמריקנית ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
ברוך ברזילי

רבי ברוך ברזילי היה שד"ר וראש ישיבה בצפת במאה ה-17. רבי ברוך ברזילי שימש כראש ישיבה בצפת יחד עם רבי יונתן גאלנטי, בישיבה זו לימד את רבי משה גאלנטי, הראשון לציון. בשנת ה'תט"ו היה שליח צפת יחד עם רבי יונתן גאלנטי. ביקר בטורקיה, וייתכן שגם באשכנז. בדרך שליחותו בעיר תירייא הסמוכה לאיזמיר כתבו שניהם תשובות על שאלות בענייני ריבית. את התשובות כתבו ללא ספרים, כפי שהעיד רבי ברוך בעצמו "הן אמת שאין כלי אומנתי בידי ולא שום ספר מספרי האחרונים". שנת פטירתו אינה ידועה, משערים כי נפטר בשנת תי"ח. רבי דוד הכהן הספידו בספרו "בן הא הא" ומכנהו "ריש מתיבתא בעיר הקודש צפת". נטמן בבית העלמין בצפת על יד קברו של האר"י. ספר תשובותיו אינו מצוי בידינו, אבל מצויים בידינו מספר תשובות הפזורים בספרי שו"ת שונים. למשל, פסק ממנו נמצא בשו"ת באר מים חיים לרבי שמואל ויטאל, התשובה נכתבה בהיותו בעזה בעת עלותו לארץ ישראל. כן מוזכר גם בשו"ת חוט המשולש לרבי חיים מוולוז'ין. וכן נמצאת תשובה ממנו לרבי משה בנבנישתי בשו"ת פני משה, שם הוא מכנה את רבי ברוך "מתקיפי ארעא דישראל", כמו כן מזכירו במקום אחר אודות תשובה בעניין הקראים. ספריו היו לנגד עיני החיד"א בכתב יד, ומזכירו פעמים רבות בספריו כמו בספר אהבת דוד, כסא דוד, דבש לפי ויוסף תהלות. ספר "בן הא הא" פרשת תולדות, הספד על הרב הקדמת המגיה לספר פרפראות לחכמה שם הגדולים בערכו אנציקלופדיה ארזי הלבנון אנציקלופדיית ארזי הלבנון בערכו סימן לד סימן כב חלק ב סימן סב חלק ג סימן א דף מה דף פא מערכת ס-י קט"ז
סוכי זהוב

סוכי זהוב (שם מדעי: Prionodura newtoniana) הוא מין של ציפור שיר ממשפחת הסוכיים החיה ביערות הגשם של קווינסלנד שבאוסטרליה. זהו המין הקטן במיני משפחת הסוכיים אך הוא בונה סוכה ענקית ביותר. מין זה יחידי בסוגו. אורכו של סוכי זה 22–25 ס"מ ומשקלו 62–96 גרם. הוא בעל נוצות זהובות בכל רחבי גופו ומכאן שמו. הראש עגול וללא ציצות מיוחדות. העיניים לבנות והמקור קצר ואפור. הנקבות לעומת הזכרים עמומות צבע ואפורות ומעט שחורות. הסוכי חי על קרקעית היער האוסטרלי ובונה לבת זוגו סוכה גדולה מאוד אותה הוא בונה תחילה מענף מרכזי עליו הוא מניח מצע של ענפים וזלזלים ומוסיף עליהם כל הזמן עד שהם נהיים גבוהים מאוד, לעיתים אפילו יותר מגובה של אדם, אך הוא צריך שנים רבות של ניסיון בשביל לגמור אותה. כשהוא מסיים הוא קורא לנקבה וכך מפתה אותה להגיע אליו. הוא ניזון מפירות ומפרוקי-רגליים כמו חרקים ועכבישים. מדיה וקבצים בנושא סוכי זהוב בוויקישיתוף סוכי זהוב, באתר ITIS (באנגלית) סוכי זהוב, באתר NCBI (באנגלית) סוכי זהוב, באתר Animal Diversity Web (באנגלית) סוכי זהוב, באתר GBIF (באנגלית) סוכי זהוב באתר הרשימה האדומה של IUCN